**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

**128/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**önkormányzati lakások szerződés módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. Döntök arról, hogy – a Városi Kincstár Tiszavasvári és a Tiszavasvári Polgármesteri Hivatal beolvadásos különválás útján történő egyesítése miatt - az önkormányzati bérlakások után fizetendő lakbért a bérlők 2021. július 01. napjától a Tiszavasvári Polgármesteri Hivatal „bérlakások bérleti díja” megnevezésű alszámlájára kötelesek fizetni.
2. Döntésemről tájékoztatom az önkormányzati lakások bérlőit.
3. Intézkedem a lakásbérleti szerződéseket módosító megállapodás elkészítéséről és aláírásáról.

**INDOKOLÁS**

Az 54/2021. PM. határozat II.1. pontjában döntés született arról, hogy a korábban a Városi Kincstár által végzett feladatok egy részét, így az önkormányzati lakások lakbérének beszedését 2021. július 01. napjától a Tiszavasvári Polgármesteri Hivatal végzi.

Erre tekintettel 2021. július 01. napjától az önkormányzati bérlakások lakbérét a bérlők a Tiszavasvári Polgármesteri Hivatal „bérlakások bérleti díja” megnevezésű alszámlájára kötelesek fizetni.

Tekintettel arra, hogy a lakásbérleti szerződés leszabályozza a lakbér fizetésének módját is, ezért szükséges a bérlőkkel kötött lakásbérleti szerződések erre vonatkozó pontjának módosítása.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. május 27.

 **Szőke Zoltán**

 **polgármester**